Source: http://scmdfiliala1focsani.blogspot.com/2013/03/
Timestamp: 2017-09-23 07:32:15+00:00

Document:
FOCSANI - SINDICATUL CADRELOR MILITARE DISPONIBILIZATE: martie 2013
COLONIA ROMANIA ESTE LA ORDIN
Această expresie latină „Vocea poporului, Vocea lui Dumnezeu” ne sugerează, din când în când, necesitatea luării deciziilor de importanţă crucială pentru existenţa unui popor, prin votul majorităţii. Vă mai aduceţi aminte de campaniile electorale din 2008 şi 2009? Poporul român nu a mandatat aleşii portocalii pentru distrugerea coeziunii armatei de rezervă şi totuşi, majoritatea a decis. Dar de campania electorală din 2012? Nici în această campanie electorală aleşii nu au fost mandataţi de popor să acopere minciuna, frauda, infractorii şi abuzul şi totuşi mizeria portocalie care a produs atâta umilinţă este „ascunsă sub preş”. Constat că lamentarea şi ignoranţa ne omoară încet, încet. Subiectul pensiilor militare diminuate abuziv şi ilegal a fost eclipsat, în ultima lună de altele mult mai importante pentru situaţia noastră actuală şi de perspectivă, precum: „disponibilizările din armată de acum un deceniu; asistenţa medicală gratuită; sistemul de rezervişti al armatei; asocierea Preşedintelui cu Gitenstein; comemorări; 8 martie; Papua Noua Guinee, etc. La unison, comentariile politicienilor pe subiectul pensiilor militare au încetat, revenind în actualitate, subiecte precum: „cornul şi laptele; disputa dintre domnii Ponta şi Băsescu; supărarea etnoelitei maghiare; bătălia politică dintre Blaga şi Udrea; ruperea USL; tendinţa de subordonare politică a armatei; pensionarea generalilor; gripa aviară, pesta porcină, mierea cu antibiotice, castraveţii cu ecoli, ouăle stresate şi acum calul din carnea de vită şi laptele cu aflatoxină. etc. Treptat şi controlat, problematica noastră a intrat într-un con de umbră de unde se emit semnale lipsite de coerenţă şi speranţă. Din acest con de umbră va fi, din ce în ce mai greu, să readucem problematica pensiilor militare diminuate pe agenda publică, în spaţiul ocupat de naivitatea şi răutatea politicienilor interni precum şi de jocul de putere extern, perfid şi periculos. În acest context, militarii pensionari, dijmuiţi de guvernanţi, ne confruntăm cu o serie de provocări ce vor transforma definitiv dorinţa de dreptate, în resemnare şi capitulare. În repetate rânduri, am atras atenţia asupra limitării încrederii în promisiunile electorale şi buna intenţie a politicienilor. Tot ceea ce contează este menţinerea puterii sau preluarea puterii. În acest joc încrucişat al intereselor meschine şi profitoare vom asista la scenarii scrise din ce în ce mai prost care vor consuma vlaga naţiunii şi vor asigura liniştea celor care s-au abonat, egoist şi perfid, la sacul fără fund al exploatării resurselor naţionale.
Iată un scenariu incert dar posibil, fabricat în spaţiile oculte ale jocului de putere: ”Preşedintele solicită guvernului şi Parlamentului să respecte voinţa poporului manifestată la Referendumul din 22 noiembrie 2009, când 77,78% dintre voturile exprimate au fost pentru parlament unicameral şi 88,84% pentru maximum 300 de parlamentari; nici guvernul şi, mai ales Parlamentarii, nu sunt interesaţi de o asemenea organigramă a Legislativului; Preşedintele sesizează CCR asupra legitimităţii constituţionale a voinţei poporului exprimată prin vot la referendumul din 2009 ca o modalitate de exercitare a suveranităţii naţionale şi solicită acesteia să se pronunţe dacă această formulă legislativă, contrară voinţei poporului, este constituţională; CCR constată că actuala soluţie legislativă nu respectă voinţa exprimată de popor iar modificarea Legii 35/2008 prin OUG 46/2012 este neconstituţională, prin urmare, procesul electoral prin care s-au ales cei 588 de parlamentari, este neconstituţional; CCR se pronunţă în acest sens şi Parlamentul trebuie dizolvat cu două consecinţe: organizarea noilor alegeri parlamentare după Legea 35/2008 nemodificată; adoptarea Legii referitoare la Parlamentul unicameral cu 300 de parlamentari. Se organizează noi alegeri parlamentare. Sub povara angajamentelor compromise şi sub presiunile pieţei electorale, USL se rupe iar cele două componente de bază, participă pe liste separate. În urma noilor alegeri, alianţele se reconfigurează prin detaşarea stângii de dreapta, iar PSD trece în opoziţie”.
Aşa cum am arătat anterior, acest scenariu este incert dar posibil. Rezolvarea problemei pensiilor militare diminuate depinde , în primul rând, de PSD şi în al doilea, de noi, cei păgubiţi. Iar PSD-ul trebuie atenţionat că încă mai existăm. Pensiile nu vor fi întregite în cuantumul lor de drept, prin bunăvoinţa politicienilor. Aceştia şi-au văzut „sacii în căruţă”. Este posibil ca prin reacţia noastră democratică şi legitimă, această căruţă să meargă cu „frâna trasă”. Din aceste considerente am apelat continuu la unitatea noastră. Din motive egoiste şi comportamente asimetrice ne-am trezit dezbinaţi şi neajutoraţi. Sunt bombardat cu diverse întrebări în legătură cu şansele de reuşită şi stoparea abuzului. Eu am prezentat orientativ, un scenariu. Aceste scenarii sunt multiple şi perfide. În contextul noilor preocupări ale clientelei profitoare, problema pensiilor militare diminuate rămâne în afara agendei lui 2013. Nu pot să vă mai ofer un răspuns. Răspunsul să-l identificaţi în excesul cu care aţi crezut în dialogul atât de adolat de unii şi atât de compromiţător în soluţii. Miercuri 20 martie, fiind prezent la emisiunea "Ora de vârf" la postul de televiziune "RTV", întrebat de moderator despre soluţionarea pensiilor militare tăiate, Victor Ponta a răspuns:"Sunt 90% care au avut de câştigat la pensie şi 10% care au avut de pierdut; pentru cei 10% asta facem, tot căutăm o soluţie, un fond de solidaritate ..." Am ajuns deci, în poziţia unor "sinistraţi", demni de mila concetăţenilor. Suntem tot mai mult confundati cu acei cetateni, din zonele defavorizate.
A urmat în scenă Preşedintele care, dupa conferinta de presa sustinuta la Cotroceni din 21.03.2013, a intrat in direct prin telefon la Romania TV, pentru a lamuri cateva aspecte legate de modificarile la statutul militarilor. Aceste lămuriri „academice”, demne de prestaţia unui demis, a băgat în ceaţă întregul spirit de mândrie naţională şi ataşament faţă de armata sa, prin sintagmele iresponsabile: „Aţi făcut armata la munci agricole”, eu nici nu beau nici bere, nici vin, nici whiskey cu generalii. Şi cu asta basta”, "Armata romana are o cifra de generali care incepe cu 90. Sunt generali cu o stea, pana la trei stele, sunt comandanti de divizii sau atasati in afara tarii si restul sunt in trupele operative sau in justitia militara", “Nu mai consideraţi armata NATO de astăzi ca fiind armata de la munci agricole de dinainte de revoluţie". Domnul Preşedinte pierde logica pe drum. Anterior, spunea ca "restul" sunt în trupele operative. De altfel, poporul roman a existat înainte cu multe milenii de revolutie şi odată cu trecerea la capitalism, nu am luat altul de împrumut, a rămas neschimbat. De schimbări au avut parte numai regimurile obediente, sluganice şi atât de corupte. Atunci de ce va luati de armată domnule comandant suprem ? Armata nu a fost prezentă alături de popor numai în agricultură, a fost şi în industrie şi în transporturi şi în spaţiile operaţionale de peste hotare cu unităţi şi mari unităţi operative din toate categoriile de forţe armate, a fost pretutindeni. Faceţi o mare greşeală atunci când comparaţi stările operaţionale ale celor două stadii de existenţă ale aceluiaşi organism popular, Armata. În anul 1972, la Borcea, se decola cu tot regimentul de aviaţie de vânătoare, odată. Acum le daţi carburant şi ore de zbor, cu linguriţa. Documentaţi-vă asupra poligonului din Asuluk (fosta URSS) şi reţineţi câte mari unităţi de rachete AA şi de rachete operativ -tactice din România comunistă au dat lecţii de înaltă pregătire de luptă, celorlate armate străine. Ultimele aplicaţii reale cu trageri de luptă în acest poligon au avut loc în iulie 1989, anul care marchează în mintea dumneavoastră zidul despărţitor dintre cele "două armate". Despărţiţi şi poporul de atunci de cel de acum, despărţiţi şi copii născuţi în comunism de cei de acum, pentru că în mintea dumneavoastră persistă microbul vrajbei. Armata nu a făcut bişniţă cu prezentul şi viitorul ţării aşa cum faceţi domniile voastre , politicienii îmbuibaţi. Aceşti indivizi transmit “dragostea partinică” pentru armata română, prin viu grai. Sunt nişte rapsozi populari rătăciţi prin pustiurile globalizării. Nu au cel mai mic bun simţ si respect, pentru valorile naţionale.
Apreciez, că prin atitudinea pasivă manifestata in filiale, faţă de aceste derapaje ale politicului de la bunul simţ , nu vom mai putea ocupa niciodată, prin acceptul primarului Capitelei, Piaţa Victoriei. Este inadecvat ca în această piaţă să fie prezent numai un general şi 300 de luptători, pentru apararea drepturilor lor. Ceilalţi să staţi la gura sobei că dreptatea va veni. Şi, toţi laolaltă să strigăm către toate azimuturile:”Ce se mai aude cu pensiile diminuate?" Vă spune subsemnatul, NIMIC!
"PATANIILE" LUI IONICA SI ASTEPTAREA LUI 01 APRILIE 201..
Aşteptati cuminţi data de 1 Aprilie 201…!
Stresaţi de concluziile auditului şi curţii de conturi, colegii activi de la Casa sectorială de pensii şi-au propus să devină ...şi mai activi.
Dacă pe vremea lui oprea se emiteau 1-2 decizii de pensii pe trimestru, lucrurile s-au îmbunătăţit substantial pe vremea dl. ministrului Duşa. Randamentele în activitate au crescut şi situaţia este cu totul alta. Atunci când se vrea, se poate: colegul nostru din Târgovişte, Ionică, se poate declara multumit: a primit 3 (TREI) decizii într-o zi (pe 25 februarie 2013 !). Ca Făt Frumos: într-o zi cât alţii într-un an.
Decizia de la ... „micul dejun” stabileşte un cuantum (brut) de 1792 lei;
Decizia de la ... „cină” este şi mai generoasă: brut 2088 lei. (A apărut şi o decizie „de seară” pentru că, din dorinţa de a dezamorsa cât mai repede această „bombă nucleară” a pensiilor militare, la casa de pensii se lucrează în două schimburi: 7.30-15.30 şi 15.30-23.30 ! ). Evident, fără suprapuneri de program, adică …. nu trebuie să ştie cei din schimbul doi ce au făcut cei din schimbul unu, sau invers, că rezultatul este acelaşi în ambele situaţii.
Fiind din fire optimist, (dar şi rămas puţin ameţit de conceptul… „dreptate până la capăt !”, concept sub a cărui influenţă – ameţitoare - s-a aflat şi toată ziua de 9 decembrie 2012!), colegul nostru a considerat că ordinea emiterii deciziilor a fost ….. în sens CRESCATOR: de la mic la mare. (Pesimiştii l-au îndemnat la prudenţă dar Ionică al nostru n-a vrut să asculte şi….s-a culcat fericit: „i-au dat-o mărită” cu aprox. 17%, - evident după ce i-au „revizuit-o” în minus cu 40% faţă de cuantumul din decembrie 2010).
Acum, dacă tot n-a câştigat de la farmacia Catena un sejur la băi pentru a-şi trata şalele (beteşugite de frigul de prin poligoane şi aplicaţii, nu de la statul în faţa televizorului !) măcar se va putea duce pe cont propriu să se trateze. Cum de ce pe cont propriu ? Pentru că în cei 22 de ani cât a fost în activitate şi în cei 9 de rezervist, n-a avut noroc de nici un bilet de tratament din partea ministerului şi n-o să aibă tocmai acum pretenţii: sunt destui alţi colegi mai vârtsnici care trebuie să se trateze. Uitaţi-vă la dl. gl. Onţanu, la dl. gl. Iliescu, la dl. gl. X-ulescu şi alţii ca ei: nu credeţi că ar trebui … „trataţi” cu prioritate ? El, Ionică, la 50 de ani, încă se mai descurcă, nu trebuie tratat în regim de urgenţă. Şi apoi, până la 65-70 de ani, ar trebui să-şi caute ceva de lucru, un post de paznic de noapte la vreun patron, că sunt atâtea firme de pază în ţara asta şi are expertiză în domeniu, d-aia a făcut Academia de Înalte Studii Militare, a lucrat într-un stat major de brigadă şi are prioritate la obţinerea permisului de port armă: îi cad cumva „galoanele” dacă păzeşte vreun magazin de cartier ? Ce dacă patronul are tenul ceva mai închis la culoare ? Să mai terminăm odată cu discriminările astea: a produs „întreprinzătorul” autohton capital în Franţa timp de 2-3 ani iar acum, ca un bun român, după ce a fost repatriat de vreo 4-5 ori, s-a gândit să reinvestească cele două mii de euro câştigate tot aici, în ţara lui….. La patron cu el, că în administraţie, învăţământ, în sectorul public în general, nu are voie din cauza pensiei nesimţite. Până mai acum câteva luni, pe plan local mai era o variantă: paznic la combinatul Mechel Târgovişte dar probabil că patronul / investitorul străin va elimina foarte curând şi această ultimă urmă de concurenţă pentru ţara lui: siderurgia românească.
Dar să nu ne indepărtăm de la cestiune. A adormit Ionică al nostru visând cum o să se simtă el când il vor înconjura asistentele medicale de la reumatologie pentru a-i obloji discopatia lombară……
Timpul însă aleargă, nu stă să-l vadă pe Ionică visând (sau ascultând ?) ….. cai verzi pe pereţi.
Cu un ultim efort, cu o ultimă zvâcnire înaintea „privatizării” şi preluării de către poşta din ţara vecină şi aliată Ungaria, Poşta română îi aduce prietenului nostru pensia şi cuponul de pensie pe luna martie.
STUPOARE ! UIMIRE !
Pensia brută înscrisă pe cupon:1864 lei. Altfel spus, ceva între pensia de la …. micul dejun şi cea de la prânz. Suma nu se potriveşte cu nici una înscrisă pe deciziile primite. De ce aşa ? Cum este posibil ?
Nu sunt sigur că Ionică va afla răspunsuri sau va găsi o rezolvare prea rapidă problemelor sale.
Sau poate de 1 Aprilie se va lămuri ? Până atunci să stăm cuminţi, să citim metodologia de introducere în regim de urgenţă a legilor în Parlamentul României, legile de funcţionare a celor două Camere, să vedem ce se întâmplă cu Nuţu (Cămătaru’), cu DNA-ul, cu ICCJ, cu Parchetul General, cu CFR Marfă, cu Poşta română, cu Tarom-ul, cu Roşia Montană,cu PDL-ul,cu lepadarea "guvernatorului",etc., etc. şi să desprindem concluziile ce se cuvin.
- pe 17.03 s-a intrat în postul Paştelui. Apar urzicile, loboda şi ştevia autohtone şi sunt deja la supermarket, spanacul din Olanda, guliile din Turcia etc..
Pentru o viaţă sănătoasă, respectaţi mesele principale ale zilei…. dacă puteţi!
Comunicatul Nr. 5 (276) din 19.03.2013 al Departamentului Juridic
Incepand cu 15.03.2013, rubrica "Stiri, opinii, informari" se suspenda. Veti putea urmari in continuare informatiile care va intereseaza in paginile structurilor centrale, ale filialelor, in revista "Manifest SCMD" si pe blogurile "Regasiti-va colegii!". Precizam ca articolele postate pe paginile sus mentionate se arhiveaza lunar. Arhivele se gasesc in coltul din dreapta jos al fiecarei pagini.
Art. 3 – Cheltuielile pentru aplicarea prezentei legi, inclusiv cele corespunzătoare restanțelor, se efectuează în limita alocațiilor bugetare aprobate prevăzute ministerelor și structurilor de resort care au în subordine case sectoriale de pensii.
“Date personale “inseamna numerele de telefoane, conturile bancare, datele de sanatate, familia, deplasarile... TOATE datele pe care guvernele statelor membre le colecteaza despre noi.
http://eur-lex.europa.eu/ LexUriServ/LexUriServ.do?uri= OJ:L:2011:027:0039:01:RO:HTML
(3) In temeiul Directivei 95/46/CE, nivelul de protectie a datelor trebuie evaluat tinând seama de toate imprejurarile care au legatura cu o operatiune de transfer de date sau cu o serie de operatiuni de transfer de date si acordând o atentie speciala mai multor elemente relevante pentru transfer, enumerate la art. 25.
(4) Având in vedere diferitele abordari privind protectia datelor din tarile terte, evaluarea caracterului adecvat trebuie efectuata si orice decizie in temeiul articolului 25 alineatul 6 din Directiva 95/46/CE trebuie adoptata si pusa in aplicare astfel incât sa nu creeze discriminari arbitrare sau nejustificate fata de tarile terte in care exista conditii similare ori intre acestea, si sa nu se constituie o bariera mascata in calea comertului, tinând seama de angajamentele internationale actuale ale Uniunii Europene.
(16) Comitetul instituit in temeiul articolului 31 alineatul (1) din Directiva 95/46/CE nu a emis un aviz in termenul stabilit de presedintele acestuia, ADOPTA PREZENTA DECIZIE: Articolul 1 (1) In sensul articolului 25 alineatul (2) din Directiva 95/46/CE, se considera ca Statul Israel ofera un nivel adecvat de protectie a datelor cu caracter personal transferate din Uniunea Europeana in ceea ce priveste transferurile internationale automate de date cu caracter personal din Uniunea Europeana sau in cazul transferurilor neautomate, daca aceste sunt supuse unor prelucrari automate in Statul Israel. (2) Autoritatea israeliana competenta in materie de supraveghere a aplicarii standardelor juridice privind protectia datelor in Statul Israel este “Autoritatea privind legislatia, informatia si tehnologia din Statul Israel (ILITA)”, mentionata in anexa la prezenta decizie. Articolul 2 (1) Prezenta decizie se refera exclusiv la nivelul adecvat de protectie oferit in Statul Israel, astfel cum este definit in conformitate cu dreptul international, in vederea indeplinirii cerintelor de la articolul 25 alineatul (1) din Directiva 95/46/CE si nu aduce atingere altor conditii sau restrictii care pun in aplicare alte dispozitii din directiva mentionata anterior care se refera la prelucrarea datelor cu caracter personal in statele membre. (2) Prezenta decizie se aplica in conformitate cu dreptul international. Aceasta nu aduce atingere statutului Inaltimilor Golan, Fâsiei Gaza si Cisiordaniei, inclusiv Ierusalimului de Est, astfel cum este definit in conformitate cu dreptul international. Articolul 3 (1) Fara a aduce atingere atributiilor lor de a lua masuri pentru a asigura respectarea dispozitiilor nationale adoptate in temeiul unor alte dispozitii decât cele prevazute la articolul 25 din Directiva 95/46/CE, autoritatile competente din statele membre isi pot exercita atributiile pentru a suspenda fluxurile de date catre un destinatar din Statul Israel in vederea protejarii persoanelor fizice in ceea ce priveste prelucrarea datelor cu caracter personal ale acestora, in urmatoarele cazuri: (a) atunci când o autoritate israeliana competenta a stabilit ca destinatarul incalca standardele de protectie aplicabile; sau (b) atunci când este foarte probabil ca standardele de protectie sa fie incalcate, exista motive intemeiate sa se creada ca autoritatea israeliana competenta nu ia sau nu va lua masuri adecvate si in timp util pentru a rezolva cauza respectiva, continuarea transferului ar crea un pericol iminent de prejudiciere grava a persoanelor in cauza, iar autoritatile competente din statul membru au depus eforturi rezonabile in aceste circumstante de a avertiza partea responsabila de prelucrarea datelor din Statul Israel si i-au oferit posibilitatea de a raspunde. (2) Suspendarea inceteaza de indata ce sunt asigurate standardele de protectie, iar autoritatii competente din statele membre in cauza i se aduce la cunostinta acest lucru. Articolul 4 (1) Statele membre informeaza fara intârziere Comisia cu privire la masurile luate in temeiul articolului 3. (2) Statele membre si Comisia se informeaza reciproc cu privire la cazurile in care masurile luate de autoritatile israeliene raspunzatoare de respectarea standardelor de protectie nu asigura aceasta respectare a standardelor. (3) In cazul in care informatiile culese in temeiul articolului 3 si al alineatelor (1) si (2) din prezentul articol demonstreaza ca un organism insarcinat cu asigurarea respectarii standardelor de protectie in Statul Israel nu isi indeplineste eficient rolul, Comisia informeaza autoritatea israeliana competenta si, in cazul in care este necesar, prezinta un proiect de masuri in conformitate cu procedura prevazuta la articolul 31 alineatul (2) din Directiva 95/46/CE in vederea abrogarii sau suspendarii prezentei decizii ori a limitarii domeniului de aplicare a acesteia. Articolul 5 Comisia evalueaza punerea in aplicare a prezentei decizii si raporteaza orice constatare pertinenta comitetului infiintat in temeiul articolului 31 din Directiva 95/46/CE, incluzând orice dovada care ar putea afecta constatarea de la articolul 1 din prezenta decizie conform caruia protectia datelor in Statul Israel este adecvata, in sensul articolului 25 din Directiva 95/46/CE, precum si orice dovada din care rezulta ca prezenta decizie este aplicata in mod discriminatoriu. Comisia va monitoriza, in special, prelucrarea datelor cu caracter personal in bazele de date manuale. Articolul 6 Statele membre iau toate masurile necesare pentru a se conforma prezentei decizii in termen de 3 luni de la data notificarii acesteia. Articolul 7 Prezenta decizie se adreseaza statelor membre. Adoptata la Bruxelles, 31 ianuarie 2011. Pentru Comisie Viviane Reding Vicepresedinte [1] JO L 281, 23.11.1995, p. 31.[2] Documentul WP114 din 25 noiembrie 2005. Disponibil la adresa: http://ec.europa.eu/justice_home/fsj/privacy/docs/wpdocs/2005/wp114_en.pdf[3] Avizul 6/2009 privind nivelul de protectie a datelor cu caracter personal in Israel. Disponibil la adresa: http://ec.europa.eu/justice_home/fsj/privacy/docs/wpdocs/2009/wp165_en.pdf————————————————– ANEXA Autoritatea competenta in materie de supraveghere mentionata la articolul 1 alineatul (2) din prezenta decizie: The Israeli Law, Information and Technology Authority (Autoritatea privind legislatia, informatia si tehnologia din Statul Israel) The Government Campus 9th floor 125 Begin Rd. Tel Aviv Israel Adresa postala: P.O. Box 7360 Tel Aviv, 61072 Tel.: +972-3-7634050 Fax: +972-2-6467064 E-mail: http://us.mc1121.mail.yahoo.com/mc/compose?to=ILITA@justice.gov.ilSite:http://www.justice.gov.il/MOJEng/RashutTech/default.htm
VOX POPULI, VOX DEI Dragi camarazi, Această expre...
"PATANIILE" LUI IONICA SI ASTEPTAREA LUI 01 APRILI...
Comunicatul Nr. 5 (276) din 19.03.2013 al Departa...
DIRECTIVA CE. Multumim CE! Statul Israel va detin...
Comunicat privind rezolvarea crizei rezerv...
Comunicat cu privire la actiunil...
COMUNICAT Subiect: ...
Un mesaj folositor pentru filialele noastre

References: CCR 
 CCR 
 CCR 
 Articolul 1
 Articolul 2
 articolul 25
 Articolul 3
 articolul 25
 Articolul 4
 articolul 31
 Articolul 5
 articolul 1
 Articolul 6
 Articolul 7
 articolul 1